
KRALENDIJK -- Mu- 
chu haltu, muchu kamber, 
no ta kumpli ku stipu- 
lashonnan di e masterplan 
stratégiko di turismo pa un 
produkto turístiko di kali- 
dat haltu, no ta kuadra tam- 
poko ku otro edifisionan 
den bisindario i siguridat 
di tráfiko ta kore peliger. A 
base di e puntonan aki Ko- 
legio Ehekutivo a rechasá e 
petishon di konstrukshon di 
Sunset Beach Hotel. 


Kontra regla 
E plan ku a entregá pa 
konstrukshon 
di 
Sunset 
Beach Hotel na Bulevar 
Gobernador Debrot, se- 
gun Kolegio Ehekutivo, 
ta kontra reglanan manera 


deskribí den Ruimtelijk 
Ontwikkelingsplan 
Bo- 
naire (ROB). Pa e motibu 
ei, Entidat Públiko Boneiru 
ta rechasá e petishon pa en- 
trega di un pèrmit di kon- 
strukshon pa Sunset Beach 
Hotel. 
Den ROB tin ku sola- 
mente por konstruí edifisio 
ku un dak di kua e subida di 
e dak ta minimalmente 15 i 
maksimalmente 60 grado. 
E edifisionan akí por tin un 
altura máksimo di het di 12 
meter i un altura máksimo 
di konstrukshon di 15 meter. 
E plannan ku e desaroyadó 
di Sunset Beach Hotel tin, 
no ta kumpli ku e kondis- 
honnan akí. Den e petishon 
pa pèrmit di konstrukshon 


ta pone ku e desaroyadó ta 
tuma komo punto di salida 
diferente edifisio ku 5 piso 
ku un dak plat na 15 meter 
di altura. 


No ta kuadra 
Entidat Públiko Boneiru 
a konstatá tambe ku tabata 
ofresé e apartamentunan 
den e hotèl komo bibienda 
permanente. Esaki mién- 
tras, segun ROB, ta permití 
solamente estadia kòrtiku 
na e sitio. 
Maneho di Entidat Púb- 
liko Boneiru ta pa yega na 
un produkto turístiko di 
kalidat haltu. Aki ta kuadra 
akomodashon 
di 
eskala 
chikitu, amplio ku un apa- 
rensia hopi luhoso. Pa e 


motibu ei, e plan di kon- 
strukshon no ta kuadra den 
e área i ta bai a kosto di e 
bista di kaya i edifisio i kal- 
idat di e área di rekreashon. 


Evaluashon 
Den evaluashon di e plan 
di konstrukshon, Entidat 
Públiko Boneiru a tene kue- 
nta ku siguridat di tráfiko. A 
skucha tambe otronan den 
bisindario. E personanan 
ei a ekspresá por eskrito 
nan preokupashonnan i den 
algun kaso a entregá un 
punto di bista referiendo na 
e petishon di e desaroyadó. 
Ku binimentu di e hotèl lo 
bira mas difísil pa yega na 
e terenonan ku ta keda pegá 
ku e hotèl. 


E desaroyadó a pidi Ko- 
legio Ehekutivo pa haña 
eksonerashon pa e dife- 
rente puntonan menshoná. 
Den evaluashon di e petis- 
hon a tene kuenta ku loke ta 
den e lei bibienda popular, 
otorgamentu di teritorio i 
maneho di medio ambiente 
BES i ROB. Ademas a tene 
kuenta ku e diferente reak- 
shonnan di interesadonan. 
Teniendo kuenta ku tur 
echo i sirkunstansia, Enti- 
dat Públiko Boneiru a dis- 
idí pa no desvia di reglanan 
vigente i no duna ekson- 
erashon. Pa e motibu ei a 
rechasá e petishon i a nenga 
e pèrmit di e konstrukshon 
ku a pidi. 


Muchu haltu, muchu kamber, no ta kumpli ku masterplan stratégiko di turismo 
Petishon pèrmit Sunset 
Beach rechasá 


KRALENDIJK -- E si- 
man aki Kanker Fonds Bo- 
naire ta kuminsá bèk ku su 
aktividatnan informativo i 
di konsientisashon tokante 
e malesa di kanser. 
Registrá pa djaweps 4 
di ougùstùs pa partisipá 
na e interesante charla ku 
e tópiko “Kanser na Pul- 


mon" na enkargo di dòkter 
Schwengle. 
Dòkter Schwengle ta 
spesialista di pulmon i lo 
papia entre otro tokante 
síntomanan. E charla ta na 
papiamentu i ta tuma laga 
den e sala di konferensia di 
Captain’s Don Habitat, di 
7’or pa 8’or anochi. 


Registrá via number di 
telefòn 796-9798, tantu via 
yamada komo Whatsapp. 
Tambe Kanker Fonds 
Bonaire ta informá ku tin 
algun t-shirt ‘Dios ta bon’. 
E fondo ku generá lo yuda 
den e programa di konsien- 
tisashon i tambe klientenan 
akí na Boneiru. 


Charla tokante kanser na 
pulmon 


3 
Djamars 2 ougùstùs 2022 


Bendishon di Dios pa un i tur 
ku ta lesa korant BONERIA- 
NO. Bon dia, bon tardi, bon 
anochi, ta dependé ki ora e 
oportunidat a presentá pa 
lesa korant. Awe mi ke aten- 
dé e stail di moda di biba di 
e boneriano último 30 pa 40 
aña. Promé ku 50 aña pasá, 
mi no sa. 


*** 
Kore baiskel na Boneiru, ta pa 
hende ku no tin sèn òf moda. 
Esei ta e realidat (no esnan 
ku ta praktiká deporte). Mi sa, 
pasobra mi a lanta den komu- 
nidat i sa kon nan ta pensa i 
biba. Un hende ku tin outo 
òf diferente outo i mas karu 
mas bunita, ta hende ku sèn. 
E hende ku ta kore baiskel òf 
kana, ta hende ku tiki sèn. 


*** 
Nan ta kompará hende na Bo- 
neiru, si bo ta kore baiskel, sea 
e tin debe òf outo a daña i e no 
tin sèn pa drech’e. Mi sa bon 
bon. Anto si bo tin un baiskel 
mes, e mester ta un karu. Ya e 
bèrdat ta ku sea un outo karu 
òf un baiskel karu, tur ta yega 
e kaminda ku bo ta deseá. Di 
mes hende sí ta mira i kom- 
pará ken bo ta. 


*** 
Djis imaginá bo no konosé e 
hende i bo ta mir’e ku un kar- 
son kòrtiku kore baiskel. Bo no 
ta ni aster kuné. Bo ta asumí e 
ta un hende ku no por kumpra 
un outo. Anto kisas, sin bo sa, 
ta trata di un hende ku hopi 
sèn ku por kumpra mas ku 1 
outo. 


*** 
Otro ehèmpel. Bo mira un 
hende ku outo bunita, nobo 
kisas no karu, bo ta mustr’e 
atenshon. Pasobra e ta hende 
ku sèn (segun bo), pasobra 
e tin outo nechi, kisas karu 
tambe. Abo ku no sa, e hende 
ei a bai banko fi a sèn i tin ku 
paga banko un temporada 
largu i dia e outo bira di dje, 
ya el a bai fo’i moda i e no por 
manten’é mas. Asina nos kul- 
tura ta. 
*** 
Djis pensa riba kualke direk- 
tor, òf un hende ku bon posi- 
shon na un trabou. Nunka bo 
ta mir’é riba baiskel. Mi no ta 
bisa momentu bo mester bai 
un distansia largu, bo mester 
kana òf bai ku baiskel. Pero 
bon mirá, na Boneiru un hen- 
de por bai hopi parti ku baiskel 
debí na e distansia kòrtiku. 
Solamente si bo ta bai un ka- 
minda bon bachá, debí na e 
klima bon kayente ku nos tin. 
E por resultá poko fastioso. 
*** 


KRALENDIJK -- Dja- 
sabra 30 di yüli Polis a sera 
Kaya Kachi Craane tempo- 
ralmente, for di altura Parke 
Tului Domacassé te na al- 
tura di Kaya Aruba. 
Esaki pa kita e for- 
mashon di fi la ku a surgi 


KRALEDIJK – Dikon? 
Kiko a pasa den su kabes? 
Pakiko? Preguntanan ku a 
keda tras serka famia i ami- 
gunan di Mario, Marion òf 
Mayon. Te ainda, tres dia 
despues di su morto, nin- 
gun di nan por kaba kom- 
prondé pakiko e persona 
aki, kerí den komunidat 
boneriano, a pone fi n na su 
bida djabièrnè último den 
oranan di atardi. 
Manera BONERIANO 
a informá den su edishon 
di ayera mainta, e morto 
trágiko di Mario (Mayon) 
Cicilia djabièrnè a shòk 
hopi hende, spesialmente 
esnan ku a konos’é hopi 
djaserka. Mario tabata un 


persona ku amor enorme pa 
kunuku, agrikultura, krio di 
bestia i kultura. Un persona 
kariñoso i amabel, ku nin- 
gun momentu a duna indi- 
kashon ku e lo a bai tuma 
un desishon asina drástiko. 
Ningun hende no por 
splika dikon Mario a disidí 
ku ta basta i ku e no ke biba 
mas. Su sua Peter de Graaf: 
“Mi sua stimá, mi bon 
amigu i ruman hòmber di 
mi kasá Irma, a pone fi n na 
su bida. Ningun hende ku 
ken nos a papia te ku awor 
por yuda nos ku un kon- 
testa. Tampoko niun hende 
ku a mira ku esaki tabata 
biniendo.” 
Di akuerdo ku Peter de 


Graaf, ta imposibel pa lu- 
bidá un hende ku tabata 
duna asina tantu pa keda 
rekordá. “Mi no tin palabra 
pa loke a sosodé.” 
No 
solamente 
Peter, 
sino tambe mas hende, tan- 
tu famia komo hendenan 
ku a konosé Mario Cicilia 
djaserka, ta sintá ku me- 
sun preguntanan ku a keda 
kologá den mente di su sua 
Peter. Nan no por kompro- 
ndé e akshon ku Mario a 
tuma pa terminá su bida. 
Mario tabata un persona 


KRALENDIJK -- Djad- 
umingu 31 di yüli alred- 
edor di mitar di sinku di 
atardi, un aksidente a tuma 
lugá riba Kaya Korona. 
Pasahero di un quad a 
kita kai for di e vehíkulo 
na momentu ku diripente e 


shofùr a duna tròt. Ambu- 
lans a transportá e pasahero 
pa hospital pa tratamentu 
médiko. 
Shofùr di e quad a drenta 
pániko i a sigui kore, pero 
djis despues a regresá na e 
sitio di e aksidente. 


Aksidente ku quad 
riba Kaya Korona 


dor di un aktividat sin pèr- 
mit ku tabatin riba awa. 
Aki a parti algun but 
tambe pa entre otro manehá 
sin faha di seguridat, sin 
plachi di number bálido i 
tambe sin reibeweis bálido. 


A sera Kaya Kachi Craane 
temporalmente 


KRALENDIJK – En- 
trante djaluna promé di 
ougùstùs, Bureau Slach- 
tofferhulp ta muda for di e 
edifi sio situá na Amboina. 
E ofi sina lo establesé 
su 
mes 
temporalmente 
den Destiny Building, si- 
tuá na Kaya Sùr Bartola 


9. Bureau Slachtofferhulp 
lo keda aksesibel via tele- 
fòn 717–6181, di djaluna 
pa djabièrnè, di mitar di 
ocho di mainta pa 12’or di 
mèrdia i di mitar di dos pa 
5’or di atardi. Semper por 
manda mail na slachtoffer- 
hulp@politiecn.com. 


Bureau Slachtofferhulp 
ta muda 


PREGUNTA A 
KEDA TRAS! 


sabí i inteligente, anke e 
mes a bisa ku ta te ‘vierde 
klas’ el a yega. Pero el a 
desaroyá su mes den un ku- 
nukero sabí, un kulturista. 
Un hòmber di naturalesa. 
Na tres okashon a kon- 
sultá Mario su konose- 
mentu na momentu di traha 
dokumental i programa di 
televishon. Entre otro e do- 
kumentalnan di Nikiboko, 
tokante buriku i Herensia. 
Mas aleu el a aparesé den 
e seri di programa ‘Nos ta 
biba di naturalesa.’ 


Mario ta bai den historia probablemente komo e úl- 
timo persona ku a huma pipa na Boneiru. 

ESFUERSO HUMANO 
SIN DIOS 
Salmo 127:1-2(BS) 


1.“Si SEÑOR no traha e kas, ta en bano esnan ku ta trah'é 
ta traha kansa kurpa; si SEÑOR no warda e stat, ta en 
bano e guardia ta keda lantá. 
2. “Lo no sirbibo di nada pa lanta tempran, pa keda lantá 
te lat, pa kome pan di amargura, pasobra ta E ta proveé pa 
Su stimá den su soño.” 


Den bida nos tur ta deseá na studia un karera, haña un 
trabou, yega na un famia i kas, nos ke progresá den bida. 
Nos ta deseá pa nos isla ta sigur kaminda hustisia ta reina 
i e partinan sosial ta bon atendé. 
Pero awe mi ke pa bo pensa un ratu riba e versíkulo ariba, 
e tin un mensahe partikular den dje. E salmista ta enfatisá 
ku ousensia di Dios den trahamentu di kas, lanta famia, 
protekshon di un pueblo lo ta en bano. Tur bo esfuerso 
hasí, si e no ta kompañá pa e presensia di Dios, lo ta un 
trahamentu duru sin satisfakshon. Yega na bo propiedat, 
traha duru, plania famia no ta e punto akí, nan ta sano, 
honorabel, ma aki ta kuestioná bo esfuerso sin Dios. E 
Skritura ta usa e palabra en bano, esaki ta nifiká bashí, sin 
balor. Den versíkulo 2 e ta diskribí un persona ku ta traha 
duru hasi hopi sakrifisio pa bienestar di su famia pero nan 
ta en bano. 
Para ketu un ratu i analisá bo situashon, kiko bo ta kon- 
struyendo? Bo bida, bo kas, bo famia, bo futuro, bo legado? 
No sigui mas den bo propio forsa ku ta produsí kansansio, 
trabou sin fruta, i ta laga bo insatisfecho. Mi ta invitá bo 
pa involukrá Dios awe mes den bo plannan, aktividatnan i 
eksperensiá e satisfakshon di bo trabou aki riba tera. 
No tin nada mas dushi ku tin e aprobashon di Dios den tur 
loke bo ta hasi. Randolf Paula 


Produkshon PGM 


KRALENDIJK 
-- 
Despues òf ta durante e krí- 
sis den Kolegio Ehekutivo, 
desishon a kai ku no ta duna 
pèrmit na Sunset Beach 
Hotel. Ta sigur ku lo tin 
alegria, tristesa i reakshon 
di Sunset Beach Hotel. “Mi 
pregunta ta, ku sí e desi- 
shon ta kumpli ku reglanan 
di bon gobernashon,” Ar- 
thur Sealy ta skirbi. 
Sealy ta di opinion ku 
esaki ta trabou pa Kolegio 
Insular, medionan di ko- 
munikashon, huristanan, e 
partido ku no a haña pèrmit 
i Korte. 
Prinsipionan 
di 
bon 


gobernashon ta konsistí di 
prinsipio di ta kouteloso. 
A buska echonan relevante 
den tomo di desishon. Prin- 
sipio di konfiansa. Ta un 
diputado òf ámtenar a tuma 
un desishon no korekto. 
Prinsipio di siguridat hurí- 
diko pa por konfia ku e de- 
sishon ta kuadra ku loke a 
spera. Prinsipio di arbitrahe 
ku ta enserá ku no por tin 
un otro meta ku e meta di 
duna pèrmit si òf nò, segun 
Sealy. 
Sealy ta sigui, prinsipio 
di motivashon pa averiguá 
ku e desishon ta bon motivá 
pues kla i konsiso. Prin- 


sipio di igualdat ta obligá 
Kolegio Ehekutivo pa trata 
kasonan igual. Prinsipio di 
proposhonalidat ku ta im- 
pedí Kolegio Ehekutivo pa 
bai kontra interes di esun 
ku a hasi e petishon. Prin- 
sipio di honestidat ta kon- 
tra frustra i opstakulisá un 
derecho. Tin e prohibishon 
di parsialidat ku ta nifiká ku 
no por tin interes personal 
pa prohibí algu. E krísis ku 
a surgi den Kolegio Ehe- 
kutivo durante e votashon 
ku a empatá, segun Sealy, 
mester ta minusioso analisá 
i deskribí pa komprondé su 
orígen. 


Den kaso rechaso pèrmit Sunset Beach 
Desishon ta kumpli ku regla 
di bon gobernashon? 


KRALENDIJK -- Re- 
lashoná ku e artíkulo ku a 
sali den Boneriano siman 
pasá ‘Mi opinion’, na kua 
a referí Rudy Domacassé 
komo e outor, esaki mester 
ta su ruman, esta Robby 
Domacassé. 
Rudy a hala atenshon 
riba esaki i ta indiká ku 
no tin problema ku ta usa 
informashon ku e ta skirbi 


kualke kaminda, pero esun 
aki e no por keda kla na 
kua momentu el a skirbi 
esaki. 
Asta, segun Rudy, e ta 
skirbí na un manera ku 
no ta parse su manera di 
skirbí. “Lo mi apresiá si 
por chèk esaki pa mi” i nos 
a hasi kaso i ta rektifiká e 
bruashon di nòmber di e 
dos rumannan. 


No Rudy sino Robby 


KRALENDIJK -- Resi- 
entemente fondo di pens- 
hun Karibe ulandes, PCN, 
a keda kla ku kompra di 
Hotel Central di 20 kamber 
den sentro di Kralendijk. 
Den e edifisio aki tin tambe 
un café/restaurant i un es- 
pasio komersial. 
Hotel Central, manera e 
nòmber mes ta bisa, ta keda 
hopi sentral i ta gustá serka 
tantu biaheronan di negoshi 
regional i internashonal, 


komo turista. 


Direktiva di PCN ta 
entusiasmá ku e kompra: 
“PCN a yega di ekspresá 
kaba ku lo keda invertí akti- 
vamente riba e tres islanan 
BES. E kompra aki na Bo- 
neiru ta kuadra bon den nos 
maneho di invershon lokal. 
Banda di un rendimentu 
positivo ku kier logra, pa 
PCN ta hopi importante pa 
duna un aporte ekonómiko 


i sosial na komunidat di 
Boneiru.” 
Eksplotashon di e ho- 
tèl ta den man di MVSG 
Group, un empresa boneri- 
ano, ku ta konsistí di un 
grupo di profeshonal yòn. 
A selektá MVSG entre 
otro pa su pashon i enfoke 
pa modernisá Hotel Cen- 
tral, pa kua den futuro lo 
ofresé fasilidatnan nobo pa 
por duna kada huéspet un 
eksperensia optimal. 
“Hotel Central tin tur 
kos den dje pa transformá 
bira un hotèl moderno i 
teknológikamente avansá, 
kombiná ku e ambiente di 
e Boneiru moderno. Nos ta 
orguyoso ku PCN a selektá 
nos komo partner i nos ta 
kombensí ku komo tim, nos 
por ofresé Hotel Central un 
futuro bon i modernisá”, 
segun Ginuervel Roach, un 
di e dirigentenan di MVSG. 
Denter di poko PCN 
lo invertí den energia du- 
radero na Hotel Central pa 
sostené Boneiru su Blue 
Destination. 


E fondo di penshun ta sigui invertí riba islanan BES 
PCN a kumpra Hotel 
Central 

Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Programanan di Bonaire.tv 
TELBO kanal 70 
Flamingo TV kanal 23 


Djamars 2 ougùstùs 2022 


12.00 Herensia: 
Angel Salsbach 1 
13.00 AKI Statia: 
Sixto Penijn 
14.00 Herensia: 
Carmen Simmons-Nicholson 
15.00 BAPA: 
Bon Recycling 
16.00 Aktualidat: 
Wilma Nijland (Bolivia) 
17.00 Dokumental: 
Mundu Nobo Pa Tera Kora 
18.00 Herensia: 
Agatha Rijna-Beukenboom 
19.00 BAPA: 
Anthony Cecilia 


20.00 Herensia Korsou: 
Walfried J. Pieters 
21.00 Aki Boneiru: 
48 hour ﬁ lm project 2019 
22.30 Puerto Latino: 
Luis Zárraga 


KRALENDIJK – BON- 
HATA (Bonaire Hotel & 
Tourism Association’ mes- 
ter bringa pa eksistensia di 
e asosashon aki. Asina por 
komprondé di Veroesjka de 
Windt, kende ta direktor di 
BONHATA. E tabata den 
e programa di Aktualidat 
na Bonaire.tv pa papia riba 
BONHATA. 
BONHATA 
su miembronan ta paga un 
kontribushon (TIL) 
For di novèmber 2019 
Veroesjka de Windt ta di- 
rektor di BONHATA. El 
a skohé pa bini Boneiru 
komo ku Boneiru semper 
tabata e lugá ku e tabata 
bishitá pa trankilidat i pa 
sosegá. Semper e tabata 
gusta Boneiru. 
Verousjka de Windt a 
splika: “BONHATA ta de- 
pendé di entrada di miem- 
bronan. E kontibushon di 
miembresia pa tur ta mes- 
kos. Nan ta kobra nan 
bishitantenan e TIL aki pa 
despues pas’é pa BONHA- 
TA. Esaki ta 1 dòler pa ano- 


chi pa persona. E ‘e ‘room 
tax’ tabata 5,45 dòler i ta 
pone e 1 dòler aserka, ku ta 
bira 6,45 dòler. E 1 dòler ta 
bai pa BONHATA, e sobrá 
ta bai pa belasting. Esaki no 
ta kai bou di e 75 dòler ku 
ta kobra na entrada ora ku 
drenta Boneiru, esaki tin ku 
kobra apart serka miembro- 
nan di akomodashonnan. 
BONHATA no ta haña nada 
di e ‘room tax’, Veroesjka a 
menshoná. 
“Lo tabata bon si nan ta- 
bata hañ’é, pasobra asina e 
ta yuda pa BONHATA keda 
eksistí, pasobra aworakí ku 
e 75 dòler di ‘touristtax’ 
e ta bira un reto pa e ako- 
modashonnan. Pues eksi- 
stensia fi nansiero di BON- 
HATA mester bringa un tiki 
pa hañ’é. E miembresia ta 
wòrdu pagá fásil, pero e 1 
dòler pa persona pa anochi, 
aworakí ku tin e 75 dòler 
di ‘touristtax’, e turista por 
tin algun pregunta tokante 
esei.” 
Mas aleu De Windt a 


indiká ku a traha un fl ayer 
pa informá e turista loke 
e ta pagando. E TIL ta bai 
direktamente bèk den tu- 


rismo na momentu ku pas’é 
pa BONHATA. Ta uz’é pa 
promoshon i por ehèmpel 
ora ku bai hasi algun kos pa 
e sektor. Por ehèmpel huntu 
ku TCB òf ora ku hasi un 
proyekto huntu ku algun 
otro instansia, ta uza e sèn 
ei pa por partisipá, kaminda 
ku e ora ei e sektor tambe 
por wòrdu skuchá òf su de- 
seonan tambe por bai aden. 
BONHATA no tin tur 
hotèl komo miembro, komo 
ku e pasamentu di 1 dòler 


nan ta hañ’é komo un reto 
pa hasié. Pues esaki ta pone 
ku BONHATA no tin tur e 
hotèlnan. Segun Veroesjka 
de Windt, lo ta hopi bon sí 
nan tin tur e hotèlnan, paso- 
bra den e kaso ei por yuda 
tambe sierto kosnan, por 
ehèmpel por pone sèn huntu 
ku TCB i hasi proyektonan 
un tiki mas grandi, tin un 
tiki mas sèn ku por uza pa 
por hasi kosnan pa e sektor 
mes ku alfi nal ta benefi siá e 
pais mes. 


Veroesjka de Windt, direktor di BONHATA 
“Mester bringa pa eksistensia 
fi nansiero di BONHATA” 


KRALENDIJK 
– 
E 
maneho di Entidat Públiko 
Boneiru pa baha delantá 
ku penshun, ta forma un 
parti importante di revita- 
lisashon di e aparato guber- 
namental na Boneiru. Hasi 


uso di e areglo no ta obliga- 
torio, pero e ámtenarnan ku 
ta papia kuné ta traha mas 
ku 40 aña pa Entidat Pú- 
bliko Boneiru. 
Relashoná ku e areglo 
aki, diputado Hennyson 
Thielman ta splika: “Enti- 
dat Públiko Boneiru ta in- 
trodusí un maneho adaptá 
pa su empleadonan baha 
delantá ku penshun. Ku e 
areglo aki, ámtenarnan en- 
tre 64 i 60 aña di edat ku 
ta traha minimalmente 10 
aña na gobièrnu, ta haña 
posibilidat pa baha de- 
lantá, promé ku nan fecha 
real di penshun. Ta ofresé 
empleadonan mas yòn ku 
60 aña tambe e posibilidat 
aki. E ora ei nan mester a 
akumulá por lo ménos 30 
aña di servisio, di kua mini- 
malmente 10 aña na Entidat 
Públiko Boneiru.” 
Diputado Thielman a 
bisa, gobièrnu di Boneiru 
tin aktualmente 119 em- 
pleado riba 58 aña. Den e 
periodo ku a pasa a hiba 
kòmbersashon ku emplea- 
donan ku ke hasi uso di e 


Pa empleadonan públiko 
Areglo baha ku penshun 
delantá no ta obligatorio 


areglo pa baha delantá ku 
penshun i tambe a tuma 
lugá diferente seshon di in- 
formashon. For di e grupo 
ku ta bin na remarke a hasi 
un inventarisashon i a di- 
sidí pa introdusí un baha- 
mentu den fase. E aña aki 
27 ámtenar ta bai ku pen- 
shun delantá. Na 2023, 28 
empleado lo hasi uso di e 
areglo i pa 2024 esaki ta 34 
empleado. Diputado Thiel- 
man, kende ta enkargá ku 
e kartera di asuntunan di 
perso-nal, a bisa e maneho 
pa baha delantá ku penshun 
ta forma un parti impor- 
tante di revitalisashon di e 
aparato gubernamental na 
Boneiru. Hasi uso di e are- 
glo no ta obligatorio, pero 
e ámtenarnan ku a papia 
kuné ta traha mas ku 40 aña 
pa Entidat Públiko Bonei- 
ru. Nan a duna di konosé ku 
awor nan ke usa nan kono- 
sementu i eksperensia atkirí 
di un otro manera, manera 
por ehèmpel traha ku mu- 
cha. P’esei mes ta hopi bon 
pa nan, ku a introdusí e are- 
glo aki. 

Ayo Boehoudt ta di fakansi na Oropa. BONERIANO ta sigui’é 
den e diferente pais, siudat i kapitalnan ku e ta bishitando. E 
seri no ta den sekuensia, sino ta lòs for di otro. 


SIGUIENDO AYO SU FAKANSI 


Ayera mainta, manera mi 
a relatá, kaba nos a bandoná 
Triëste na Italia kasi na fron- 
tera ku Slovenia. Nos a kore 
di e mesun ruta ku nos a yega 
i atrobe mi por a mira e famo- 
so ‘Castello di Miramare’. 
Na kaminda e biá aki sí 
tabata hopi difísil pa nota e 
nòmbernan den e pais Slo- 
venia, debí na e largura dje 
palabranan ku hopi aksènt 
straño riba tantu bokal komo 
konsonante. 
Algun siudat ku mi a logra 
nota tabata: Ljubljana ku t'e 
kapital di Slovenia, Sežana 
Vzhod, Počivaliče, Divačs, 
Štanjel, Ajdovščina, Zagreb 
ect ect. Mi a warda ora nos 
a sali for di Slovenia i drenta 
Hungria pa bolbe skirbi e 
nòmbernan i chèk e diferen- 
sia, pero ta más difísil e nòm- 
bernan a bira, p’esei mi no a 
nota muchu. Székesfehervár, 
Vaszprem, Kijarat, Ormož, 
Cerkvenjak etc. te ku despu- 
es di masoménos 6 ora nos a 
yega nos hotèl di 4 strea na 


KRALENDIJK 
– 
Marjely Doran a resultá 
den e tòp seis di e sertá- 
men di Miss Teen World 
na El Salvador. Johnrick 


Anthony di Bonaire Inter- 
national Art & Talent Acad- 
emy ta hopi kontentu ku e 
logro aki i ta skirbi: “For di 
dia 3 yüni ku a ofi sialisá e 


partisipashon di Marjely na 
Miss Teen World despues 
ku pa motibu personal bo 
por a biaha mas pa Miss 
Teen Universe, tur dia mi 
tabata drumi, lanta, kome, 
bebe i hasi tur kos ku Miss 
Teen World na mi mente.” 
Segun Anthony, for di 
chikitu e tabata sint’é yamá 
pa e mundu aki. E tabata 
buska e damita mayor i mo- 
mentu korekto. E ta kon- 
vensí ku Dios su tempu ta 
perfekto i e sa e di kon di 
tur kos. 
Anthony: “Mi ta kere 
Bonaire International Art 
& Talent Academy a sa di 
marka e diferensia un biá 
mas, ku un invershon, pre- 
parashon i partisipashon di 
nivel internashonal. Sigur 
mi por ta hopi orguyoso 
di e forma ku nos a bin ta 
traha. Mi ta kere na kono- 
sementu básiko nos ta seis 


Bonaire International Art & Talent Academy a marka e diferensia un biá mas 
Marjely Doran den tòp seis Miss Teen World 


Budapest. Un hotèl ku tur su 
komunidatnan ku riba mi no ta 
hasi ningun impreshon, pasó 
ami no tin tempu pa hasi uso 
di nan tòg. Ki ora mi tin tempu 
pa bai landa den pool òf pèrdè 
tempu den yakuzi? 
Pero esei ta ami i otronan 


ku sí ta gusta, nan hasi nan 
tour den hotèl i ami riba kaya. 
Mayoria bes mi ta kome den 
hotèl mesora yega, lat i kan- 
sá. Si tin energia i tempu ta 
bai eksplorá un restorant den 
e besindario dje hotèl. 


mirando e resultado tabata 
bisto di metanan dirigí ku 
komo ekipo a traha riba dje. 
Kaminda nos komo Bonei- 
ru por krese mas, ta e apoyo 
100% di esnan konserní.” 
Anthony ta haña ku nos 
mester kuminsá bira konsi- 
ente di potensial i benefi sio 
di plata formanan asin’aki 
ta brinda un isla. Pa yega 
aki, su persona, Marjely 
i su mayornan, a lucha, 
sakrifi ká i perseverá, paso- 
bra fásil e no tabata. 
“Dushi tabata mira ku ni 
maske e apoyo i sosten na 
komienso tabata mínimo, 
Marjely su gana pa krese i 
trese su isla den spòtlait ta- 
bata hopi grandi ku e tabata 
inspirá mi komo su direktor 
pa semper bai tuma stap i 
desishonnan korekto pa ku 
Boneiru su partisipashon,” 
Anthony ta skirbi. 
Anthony ta gradisí Fran- 


cisco Cortez pa dun’é e 
oportunidat grandi kamin- 
da e plataforma aki di Miss 
Teen World a marka i pro- 
mé i despues den e kultura 
boneriano i spesífi kamente 
i e industria di beyesa. 
“Pa terminá mi ke en- 
kurashá abo: Soño ta bira 
realidat na momentu ku 
pone meta, planifi ká, traha 
duru ku amor i pashon i 
Dios mes lo rekompensá bo 
ku loke bo meresé. Pa abo 
hóben ku ta sinti ku bo no ta 
sufi siente, mi ke pa bo topa 
bo poder interno, buska pa 
sa e pa kiko bo ta yamá na 
mundu i biba esaki tur dia, 
pasobra mi ta konvensí ku 
felisidat no ta eksistí, pero 
momentunan felis sí i esaki 
ta loke ta keda grabá den 
nos memoria pa keda kon- 
servá momentunan felis ku 
nos ta biba,” segun Antho- 
ny. 

KRALENDIJK—Den e 
programa AKTUALIDAT, 
Boi Antoin a hiba komb- 
ersashon ku Esther Meijer- 
Sedney, kende ta laborá na 
e entidat. 
Anteriormente Meijer a 
duna un splikashon breve 
di kiko tur ofi sina di estadí- 
stika ta okupá su mes. El a 
splika ku no ta solamente 
estadístika di poblashon 
CBS ta hasi, pero tambe 
entre 
otro 
importashon, 
eksportashon i tambe tu- 
rismo. 
Ta bon pa splika ku kual- 
ke instansia, empresa òf 
fundashon por hasi un ya- 
mada riba e entidat pa hasi 
investigashon riba un sierto 
tópiko spesífi ko. Klaro esa- 
ki kontra pago. “Ora e pe- 
tishon drenta nos ta inven- 
tarisá i wak si ta algu ku nos 
a investigá kaba. Si e loke 
tin no ta sufi siente, e orei 
CBS ta drenta e trayekto pa 


wak kiko por hasi. Mirando 
ku otro aña lo tin elekshon 
na Boneiru, Antoin a infor- 
má si CBS ta okupá su mes 
tambe ku enkuesta polítiko. 
Meijer ta duna splikashon; 
“ Loke nos ta hasi ta `be- 
schijving van statistiek`. 
Esaki ta enserá ku nos ta 
tira un bista i deskribí loke 
ta pasando awor aki i asina 
por wak bèk den pasado 
kon e situashon tabata. Ta 
bon pa añadí ku CBS no ta 
hasi predikshon. E úniko 
predikshon ku nos ta hasi 
ta pronóstiko di poblashon. 
Aki nan ta duna un bista 
kon poblashon lo ta na por 
ehèmpel aña 2030. 
Fuente 
CBS ta haña sifranan pa 
estadístikanan for di dife- 
rente registro. Serka Kmar 
ta haña entre otro estadísti- 
kanan di kuantu persona ta 
drenta i sali for di Boneiru. 
Serka servisio di impuesto 


ta haña sifranan pa por tra- 
ha estadístikanan di entrada 
i serka registro sivil ta haña 
esnan pa sifranan di po- 
blashon. 
Banda di e fuentenan aki 
na momentu ku mester hasi 
investigashon, ta hasi uzo di 
un grupo di masoménos 30 
persona ku ta hasi e enkues- 
tanan. No ta trata aki di me- 
sun personanan, kada bes ta 
trata na reklutá hende nobo. 
“ Lógikamente promé ku 
nos laga nan subi kaya i 
hasi enkuesta, nos ta duna 
un preparashon kon pa hasi 
e enkuesta. Tambe ta laga 
nan fi rma un asina yamá 
`beroeps geheim contract`. 
Ku esaki nan ta bai di akue- 
rdo di tur informashon ku 
nan risibí por wòrdu kom- 
partí ku otro persona. 
Por lo general un siu- 
dadano ta liber pa bisa si e 
ta partisipá na un enkuesta 
si òf no. Esther ta indiká 


ku si un persona no ke par- 
tisipá, CBS no por oblig’e 
pa hasi esaki. Pero tin un 
eksepshon. “ E enkuesta 
di kuentanan nashonal si ta 
un enkuesta di kua e empre- 
sario mester duna su kope- 
rashon.Ta un enkuesta ku ta 
hasi tur aña. 
Kresementu 
CBS ta konta krese- 
mentu i poblashon di 1 di 
yanüari pa 31 di dezèmber 
di e mesun aña. Meijer ta 
indiká ku yanüari a inisiá ku 
22.563 abitante. E ta kalku- 
lá ku entre tantu e kantidat 
aki lo a subi ku masomé- 
nos 4% si mira sifranan di 


2021. Riba e pregunta si e 
kresementu ta debí na mas 
nasementu òf hendenan ku 
ta bin biba Boneiru. 
“E 
kresementu 
natu- 
ral (nasementu di yu) ta di 
ménos infl uensia. Na 2021 
tabatin 217 nasementu i 
124 persona ku a fayesé. 
Pa loke ta imigrashon pa 
Boneiru, esaki tabata 1586 
miéntras ku un kantidat di 
857 a bandoná Boneiru”. 
CBS a base di konteo di 
imigrashon,emigrashon, 
nasementu i morto ,ta pro- 
nostiká te ku awor ku po- 
blashon di Boneiru na 2030 
lo ta 27.000 abitante. 


KRALENDIJK -- Riba 
26 di ougùstùs awor lo pre- 
sentá e biografi a di L.D. 
Gerharts, un hòmber ku for 
di 1931 a para na kuna di e 
desaroyo, hasi negoshi, tu- 
rismo i polítika na Boneiru. 
Título di e buki ta ‘Geliefd, 
bewonderd en bestreden’ 
i outor na René Roders, 


kende tin hopi aña kaba 
bibá na Boneiru. 
Gerharts a trese elektri- 
sidat i a konvensé Albert 
Plesman di KLM na 1936 
pa bula pa Boneiru. El a 
konstruí e promé supermer- 
kado i panaderia. Tambe e 
tabata embolbí den lanta- 
mentu di Washington-Slag- 


baai Parke Nashonal i ku 
e esfuerso pa protekshon 
di fl amingo òf chogogo. 
Ademas el a funda e promé 
hotel (Zeebad) i tabata re- 
sponsabel pa e konstruk- 
shon di hospital na 1970. 


Miembro di Staten 
Durante Segundo Guera 
Mundial Gerharts a sòru 
pa pan, bèrdura i karni pa 
e prezu i wardadónan di 
prezu den e kampo di inter- 
namentu na Playa Pariba. 
E tabata miembro di parla- 
mento di Antia Hulandes, 
tabata diputado i miembro 
di Konferensia di Mesa 
Rondó, unda tabata papia 
tokante 
dekolonisashon 
di kolonianan di Sürnam i 
Kòrsou. 
Tur esaki ta deskribí de- 
tayadamente den e biogra- 
fi a. Algun kapítulo ta bai 
tokante orígen di kultura 
di polítika na Boneiru i e 
ròl ku Gerharts tabatin den 


esaki. Tur hende interesá 
pa komprendé e polítika di 
Boneiru mas mihó mester 
lesa esaki. 


Trampa polítiko 
Natural a pone atenshon 
tambe kaminda ta kondená 
Gerharts di abusu sek- 
sual ku muchanan hòmber 
menor di edat. Esaki tabata 
un página pretu den bida 
di Gerharts, kende semper 
a mantené ku ta un trampa 
polítiko esaki tabata. E 
búskeda di bèrdat ta skirbí 
manera un storia di suspen- 
so. E buki ta duna un bista 
úniko i eksklusivo den bida 
di L.D. Gerharts den e kon- 
teksto di e Boneiru rústiko 
di kasi shen aña pasá. 
E eskritor di e biogra- 
fi a René Roders a kuminsá 
dies aña pasá koleksho- 
nando informashon di L.D. 
Gerharts. El a konsultá e 
archivo personal i a en- 
trevistá hendenan ku tabata 


konos’é. El a skirbi aña 
pasá e bida di L.D. Gerharts 
den 14 kapítulo. 
E buki lo ta optenibel na 
Hulanda, Boneiru i Kòrsou, 
e buki tin 280 página i 29 
potrèt. E editor ta LM Pu- 
blishers i Edam, Hulanda. 
E buki lo ta na benta for di 
27 ougùstùs na Bruna. E 
eskritor lo ta na Bruna pa 
fi rma e buki for di 10'or pa 
12’or. 


Invitashon 
E presentashon di e 
buki dor di eskritor lo tuma 
lugá 26 di ougùstùs pa 5’or 
di atardi na Fundashon 
Históriko i Kultural di Bo- 
neiru (FUHIKUBO), Kaya 
Irlandia 12. Ei lo bai ofresé 
promé ehemplar di buki. 
Tur hende ta kordialmente 
invitá pa ta presente. 
Empleadonan di Bruna 
lo ta presente pa fasilitá 
kompra di e buki. E preis lo 
ta $ 28,50. 


‘Geliefd, bewonderd en bestreden’ 
Buki tokante biografi a di L.D. Gerharts riba merkado 


Segun CBS: 
Na 2030 ta kalkulá Boneiru ku 27.000 abitante 

Awèl sí. Djis aki nos ta 
HO-HO-HO 
Tonchi, 7 a bai i nos a 
drenta 8, ta hopi lihé mes 
nan ta bai. 


+ 
IMÁGENNAN DI NOS PASADO - BEELDEN UIT ONS VERLEDEN 


Kaya Grandi 52 aña pasá 
E kaya mas importante di Boneiru tabata Breedestraat na Kralendijk. Despues a kambia su nòmber pa Kaya Grandi. 
Tabata un kaya bunita ku su edifisionan monumental. Hopi no t’ei mas. 


Kaya Grandi 52 jaar geleden 
De meest belangrijkste straat van Bonaire was de Breedestraat in Kralendijk. Later is de naam veranderd in Kaya 
Grandi. Het was een mooie straat met monumentale oude gebouwen. Vele zijn er niet meer. 

KRALENDIJK – Pa al- 
gun tempu kaba no ta topa 
mas ku e rumannan Fran- 
klin i Danielson Antoin riba 
buelonan di EZAir. Nan 
tabata kapitan. Tampoko 
nòmber di Captain Vaseur. 
Hopi pregunta kologá den 
aire, pasobra sigur nan tres 
piloto aki tabata e kara di 
EZAir, un kompania ku 
a profilá su mes komo di 
Boneiru, pero ku mien- 
trastantu a bira di Kòrsou, 
siguiendo mesun trayekto 


di BonairExel/DAE. 
Riba su página di face- 
book Franklin Antoin a sp- 
lika kiko a sosodé. Esensia 
di su splikashon ta ku a bira 
tempu pa e sigui padilanti 
den aviashon. Avionnan 
mas grandi, kompanianan 
mas grandi. 
Sertifikashon 
Franklin 
Antoin: 
“Despues di a laborá kasi 
4 aña na EZAir, a yega na 
un punto krusial den mi 
bida laboral. Na momentu 


ku na 2018 mi a kita for di 
Inselair, mi tabatin plan pa 
bai Oropa pa konvertí mi li- 
sensia FAA i di ICAO pa li- 
sensia oropeo, ku ta EASA. 
Komo ku EZAir a inisiá su 
proseso di sertifikashon e 
tempu ei pa bini ku dos avi- 
on Beechcraft 1900D, mi a 
haña e parti aki desafiante i 
a opta pa retrasá mi plan di 
Oropa un ratu pa mi kana- 
lisá e proseso aki.” 
“Na desèmber nos a 
finalisá e sertifikashon i 
despues di a buska i prepará 
pilotonan pa bula e tipo di 
avion aki. mi a sigui ku mi 
estudio na Oropa, den kom- 
binashon ku trabounan dia- 
rio.” 
Kambio 
Segun Franklin Antoin 
jr., na 2020 na momentu ku 
e tabata kabando su estudio 
pa lisensia oropeo, COVID 
a dal aden i a kambia hopi 


kos. Entre otro trabou komo 
piloto a baha drástikamente 
i merkado tabata malu. 
Mientrastantu na 2021 e 
kompania EZAir a opta pa 
kambia e avionnan Beech 
pa SAAB 340. Despues 
di a hasi e trámitenan di 
sertifikashon di e avion aki, 
hasiendo e treinen, bulan- 
do buelonan di prueba ku 
outoridatnan di aviashon, e 
avion aki tambe a haña lus 
bèrdè pa kuminsá operá na 
final di 2021. 
Antoin: “Introdukshon 
di e avion aki a trese hopi 
kambio kuné. Dado mo- 
mentu el a pone mi pensa 
kiko ta next. Tur kos ku 
pasa òf tur kambio ku pre- 
sentá por tin un òf otro mo- 
tibu su tras. Manera tin un 
dicho ta bisa, nada no ta pa 
semper.” 


Retiru 
Franklin 
ta 
konkluí: 
“Asina ta ku resientemente 
mi a tuma mi retiru na 
EZAir. Mi a yama EZAir 
danki pa e añanan ku nos 
por a traha huntu i mi a 
tuma e desishon pa muf on 
(move on). 
Despues di 28 aña bu- 
lando den e área di Karibe, 
Sur i Sentro Amérika, riba 
avionnan chikitu i mediano 
pa Divi Divi, DAE, Inse- 
lair, Medicair i EZAir, a 
yega ora pa bai purba algu 
otro i sigui eksplorá otro 
kontinentenan di mundu.” 
Franklin (43) i su ruman 
Danielson Antoin (30) awor 
ta sigui nan karera den avi- 
ashon riba avionnan grandi 
MD11 di e kompania West- 
ern Global. 


Franklin Antoin: 
“Ta tempu pa move 
bai dilanti” 

K R A L E N D I J K 
-- Den oranan di mar- 
dugá di djaluna promé 
di ougùstùs, alrededor 
di mitar di unu, Polis 
a detené e hòmber di 
inisial J.L.C.J. di 42 
aña di edat riba Kaya 
Nikiboko 
Nort, 
en 
konekshon ku manehá 
bou di infl uensia di 
alkohòl. 
Un patruya a mira e 
outo kore ta wela riba 
e kaya menshoná. 
A para e shofùr 


despues di kua a kon- 
statá ku e tabata bou di 
infl uensia di alkohòl. 
A deten’é pa esaki. 
Mas despues a re- 
sultá ku e sospechoso 
no tin reibeweis bálido 
tampoko. 
Un di e dos dama- 
nan ku tabata den outo 
huntu ku e sospecho- 
so, no por a mustra 
dokumentunan bálido 
i a pas’é over pa e ser- 
visio di estranhero. 


Detenshon pa manehá 
bou di inﬂ uensia 

KRALENDIJK – Riba 
enkargo di Entidat Púb- 
liko Boneiru (EPB), Banko 
Mundial ta kuminsá ku un 
enkuesta ku e meta pa haña 
bista kua ta e prioridat- i 
sintimentunan di habitan- 
tenan relashoná ku desa- 
royo urbano i turístiko. Lo 
prosesá e enkuesta den un 
rapòrt mas amplio ku lo 
komplementá ademas ku 
entrevista ku eksperto i es- 
tudionan tékniko ku a hasi 
anteriormente. Den e rapòrt 
lo tin evaluashon di senari- 
onan di kresementu poten- 
sial i e lo sostené Kolegio 
Ehekutivo den hasimentu 
di eskoho stratégiko pa 
loke ta trata desaroyo du- 
radero. 
Gobièrnu di Boneiru a 
aserká Banko Mundial pa 
sosten tékniko ku traha- 
mentu di un rapòrt tokante 
desaroyo duradero. Inten- 


shon di e enkuesta ta pa e 
fungi komo e fuente prinsi- 
pal pa e rapòrt i lo dirigí su 
mes riba e impakto ku kre- 
sementu urbano i turístiko 
tabatin riba kalidat di bida 
di habitantenan i riba kon 
habitantenan ke mira nan 
isla sigui desaroyá. 
Di 2 di ougùstùs te ku 
15 di ougùstùs 2022, ta 
tene e enkuesta na dife- 
rente sitio na Boneiru bou 
di habitantenan di Bonei- 
ru. E enkuestanan ta tuma 
lugá tantu personalmente 
komo online i lo por yena 
nan tambe riba e wèpsait di 
Entidat Públiko Boneiru, 
kaminda esei lo ta posibel 
te 29 di ougùstùs. Lo trata 
tur kontesta riba e enkuesta 
estriktamente konfidensial. 
Lo presentá e resultadonan 
general durante seshonnan 
di informashon pa habitan- 
tenan di Boneiru riba kua 


nan por duna input adi- 
shonal. Despues ta publiká 
nan den un rapòrt final i lo 
pone esaki riba e wèpsait di 
Entidat Públiko Boneiru. 
Resultadonan di e enkuesta 
lo ta base pa e strategia pa 
mobilisashon di medionan 
institushonal, finansiero i 
tékniko ku ta nesesario pa 
kresementu di Boneiru. 
“Ta di importansia 
grandi ku Boneiru ta desa- 
royá su mes di un manera 
duradero 
i 
responsabel. 
Nos ta na un punto krusial i 
a base di bon informashon, 
nos mester tuma desishon 
bon pensá pa futuro di nos 
isla. Pa por tuma e desi- 
shonnan akí, ta importante 
pa disponé di dato i konose- 
mente korekto. P’esei nos 
ta hopi kontentu ku Banko 
Mundial tabata dispuesto 
pa hasi e investigashon akí 
i nos ta ansioso pa mira e 
resultadonan”, segun Hen- 
nyson Thielman, diputado 
pa Desaroyo Ekonómiko, 
Turismo i Finansa den Ko- 
legio Ehekutivo di Boneiru. 
James Kroon, diputado 
pa Infrastruktura i Medio 
Ambiente ta sigui bisa: 
“Nos ta mira nos isla krese 
i nos sa ku ta importante pa 


hasi eskoho konsiente pa 
futuro. E investigashon akí 
ta bai yuda nos ku esei. Mi 
ta hopi kontentu ku Banko 
Mundial no ta bai dirigí 
su mes solamente riba 
turistanan ku ta bin Bo- 
neiru, sino tambe riba habi- 
tante i e impakto ku krese- 
mentu tin riba nan”. 
Technical 
Assistance 
Program for Disaster Risk 
Financing and Insurance in 
Caribbean Overseas Coun- 
tries and Territories (OCTs) 
(Programa pa asistensia 
tékniko pa loke ta trata fi- 
nansiamentu i seguro di 
riesgonan di kalamidat na 
paisnan karibense i Teri- 
torionan Ultramar (LGO)) 
ku Union Oropeo ta finan- 
siá, ta paga pa gastunan di 
e programa. Global Facility 


for Disaster Reduction and 
Recovery (GFDRR) (Insti- 
tushon mundial pa reduk- 
shon di riesgo di kalamidat 
i reparashon) ta manehá e 
programa. GFDRR ta for- 
ma parti di Resilience, Sus- 
tainable Energy and Marine 
Biodiversity Program (RE- 
SEMBID) (Programa pa 
resilensia, energia duradero 
i biodiversidat marino), ku 
LGO-nan den Karibe ta 
ehekutá. 
Gobièrnu di Boneiru ta 
invitá tur habitante di Bo- 
neiru pa yena e enkuesta i 
asina laga nan bos konta den 
e proyekto importante akí. 
Pa akomodá e diversidat 
den komunidat boneriano, 
e enkuesta lo ta disponibel 
na kuater idioma: hulandes, 
papiamentu, spañó i ingles. 


Entidat Públiko Boneiru den kooperashon ku Banko Mundial ta kuminsá: 
Enkuesta tokante desaroyo 
urbano i turístiko 


Sea Turtle Conservation Center Bonaire (STCB) a 
sera siman ku bon notisia. Durante patruya di bich a 
topa ku un nèshi di turtuga parti nort di Playa Chikitu 
den Parke Nashonal Washington-Slagbaai. Ta pensa 
ku ta un nèshi di mesun turtuga blanku ku a reskatá 
algu dia pasá for di meimei di baranka. 


Nèshi turtuga nobo 


KRALENDIJK -- Den 
oranan di mainta djaluna 
promé di ougùstùs, un 
aksidente entre un outo 
i un baiskel a tuma lugá 
na e rotònde di Sùrnan di 


Rozendal. 
Ambulans a akudí na 
e sitio, pero no mester a 
transportá ningun persona 
pa hospital. 


Aksidente rotònde 
Sùrnan di Rozendal 

Nòchi Willem, konsehero di Union Sindikal Boneriano, USIBO 
Sindikalismo na 
Boneiru(26) 


Sindikalismo na 
Boneiru(26) 


Un di e puntonan di lansa di 
sindikalismo den Diálogo Sen- 
tral, ta pa bin ku un estudio kon 
ta modernisá nos leinan laboral 
na eksigensianan di tempu ak- 
tual. Resientemente minister 
Carola Schouten a manda un 
konsepto di kambionan di lei- 
nan laboral ankrá den nos Kó- 
digo Sivil BES. 


Mehorashon 
E kambionan tin e intenshon 
pa trese klaridat i mehorashon 
den derecho i obligashonnan di 
trahadónan i residentenan den 
Karibe Hulandes. E kambionan 
ta entre otro riba tereno di fer- 
lòf, fakansi, kompensashon pa 
yu, malesa, penshun di behes i 
fayesimentu. Ta trata di e artíku- 
lonan ku ta kai bou di kapítulo 
7A di Kódigo Sivil BES, artíkulo- 
nan ku ta regla fakansi di 1949, 
artíkulonan di penshun general 
di behes, artíkulonan general 
di seguro pa viuda i i huérfano, 
artíkulonan di provishon pa yu, 
artíkulonan di seguro di des- 
grasia i artíkulonan di seguro di 
malesa. Tin algun artíkulo mas 
ku e kambio di lei ta menshoná. 
Importante ta ku e trayekto 
di lei aki ta den fase di konsulta 
popular. Esaki ta nifi ká ku ban- 
da ku e minister a manda e lei 
pa e gobièrnunan lokal i Diálogo 


Sentral pa konsulta awor, e ta 
mand’é tambe pa konsulta pa 
tur hende den komunidat ku ta 
interesá pa duna punto di bista 
riba e kambionan proponé. Ku 
esaki e minister ta logra ku e lei 
no ta salí solamente for di pèn 
di empleadonan públiko, pero 
e ta kargá tambe pa mas tantu 
hende den komunidat i esnan 
ku tin interes, esta gobièrnu, 
dunadónan di trabou i sindika- 
lismo den representashon di e 
klase trahadó. 


Demokrasia partisipativo 
E forma di traha aki mi ta 
yama duna kontenido na de- 
mokrasia partisipativo. E ta 
duna partisipashon na tur ku tin 
interes. 
Pa sindikalismo e konsulta 
aki ta di hopi importansia, sigur 
pa e sindikatonan ku tin repre- 
sentashon den e sektor privá, 
esta kompanianan privá. E kam- 
bionan aki no ta konta pa sektor 
públiko, esta e no ta konta pa 
trahadónan den gobièrnunan, 
esta ni pa e trahadónan di RCN 
tampoko pa esnan ku ta laborá 
na e entidatnan públiko. 
E trahadónan den sektor 
públiko ta kai bou di lei di em- 
pleadonan públiko, e leinan ku 
ta kai bou di Kódigo Sivil BES 
ta konta pa tur trahadó ku tin 


un kontrakt laboral, na hulan- 
des un ‘arbeidsovereenkomst’. 
Spesialmente ora di negoshá 
kontraktnan kolektivo ta bon 
pa tene kuenta ku e leinan aki 
ku ta forma e base di un ne- 
gosashon. Ku otro palabra no 
por negoshá ménos kondishon 
ku e leinan ta stipulá, pero sí 
semper por negoshá mas ku e 
leinan ta preskribí. Nan ta im- 
portante tambe pa kontraktnan 
laboral individual, kaminda por 
konstatá ku hopi biá tin violas- 
hon ﬂ agrante di e leinan laboral 
eksistente. 


Rekomendashon 
Ademas sindikalismo ta dis- 
poné di un rapòrt ku a analisá 
CAO i nan relashon ku leinan 
laboral den Kódigo Sivil i otro 
leinan laboral vigente na isla- 
nan BES. E rapòrt aki ta duna 
10 rekomendashon balioso ku 
lo por konsiderá pa forma parti 
di e kambionan proponé. 
Sí den e kolumna anterior mi 
a mustra riba e importansia pa 
sindikalismo bin huntu pa aten- 
dé ku e krísis serio ku ta asotan- 
do nos, e kambionan di e leinan 
aki ta ilustrá un biá mas kon im- 
portante ta pa sindikalismo bin 
huntu i atendé ku e kambionan 
aki i fi ha nan posishon riba nan. 
Ta awor ta e ora pa sindikalismo 


ku su konosementu i eksperen- 
sia pa ku aplikashon di e leinan 
aki den práktika den union fi ha 
su posishon. 
Akí un biá mas ta demostrá 
ku e eskoho pa a forma un 
union sindikal na Boneiru den 
USIBO, tabata i ta un eskoho 
korekto i nesesario. Kontrali 
na e pensamentu eróneo ku U- 
SIBO lo por mishi ku outonomia 
di kada sindikato individual, ta 
keda demostrá ku tin leinan ku 
USIBO mester tin inﬂ uensia riba 
dje pa mehorá derechonan di e 
trahadónan, pero alabes mustra 
e trahadó riba su obligashon- 
nan pa lei ku e tin ku ehersé. 
Ta trata di leinan ku ta regardá 
henter e klase trahadó sin hasi 
distinshon sí nan ta den un sin- 
dikato si òf nò. 
Ta e momento pues pa nos 
kontribuí ku nos meta sindikal, 
esta sali na interes general di e 
trahadó i su famia. Mi ta spera 
ku aki tambe USIBO lo tuma su 
responsabilidat i yama tur sin- 
dikato huntu den un seminario 
i repasá tur e kambionan pro- 
poné i huntu analisá ku si no 
ta nesesario pa tin mas kam- 
bio den e leinan proponé i ku 
asta ta nesesario pa bin ku mas 
kambio ku te awor e minister so 
ta proponé. 
Sindikalismo no mester laga 
e oportunidat aki pasa bai, ya 
ku kambionan den lei no ta algu 
ku ta tuma lugá tur dia. 


Kambio di leinan laboral 


KRALENDIJK – Den 
oranan tempran di mainta 
di djadumingu 31 di yüli, 
alrededor di kuartu pasá di 
sinku, Polis a detené e hòm- 
ber di inisial J.I.R. di 22 aña 
di edat en konekshon ku 


insulto. E sospechoso taba- 
ta hasi bochincha i mustra 
komportashon agresivo na 
un lokalidat na Kaya Ma- 
more kaminda a pidi asis- 
tensia di Polis. 
Despues di a atverti’é 


algun biá, a deten’é en 
konekshon ku insulto i, pa 
no duna oido na òrdu di 
polis i pa resistensia. Alre- 
dedor di kuartu pasá di unu 
mardugá di djaluna promé 
di ougùstùs, Polis a hasi un 


detenshon na un establesi- 
mentu nokturno situá na 
Hanchi Amboina. Despues 
di un kaso di bringamentu, 
un muhé ku tabata na e sitio 
a ekspresá su mes ku insul- 
to kontra e agentenan poli- 


sial presente. Tambe el a 
duna resistensia na momen- 
tu ku tabata atendé kuné pa 
deten’é. A detené e muhé di 
inisial C.Y.O.S. di 28 aña 
di edat, en konekshon ku 
insulto i resistensia. 


Detenshon pa insulto i 
resistensia 

Kurpanan intakto di san- 
tunan ta un berdadero milag- 
er. Na ora di muri ta natural 
ku kurpanan ta kuminsá un 
proseso di deskomposishon, 
pero Dios tabata ke preservá 
kurpa di algun santu ku awe 


12 kaso inkreibel di santunan 
ku kurpanan intakto 


1. San Pader Pio (1968) 


2. San Huan Maria Vianney (1859) 


3. Santa Clara di Asís 
(1253) 


12. San Pio X (1914) 


10. Santa Maria Mazzarel- 
lo (1881) 


8. San Huan Neumann 
(1860) 


7. Santa Joaquina de Vedruna Vidal (1854) 


4. Santa Catalina Labouré (1876) 


5. Santa Bernardita Sou- 
birous (1879) 


6. Santa Virginia Centuri- 
one Bracelli (1651) 


11. San Pio V (1572) 


ta ser venerá dor di Iglesia 
Katóliko. 


Algun di nan no solamente 
ta permanesé intakto, sino ku 
ademas ta produsí fragansian- 
an òf otro fenómenonan mila- 


groso. Asina ta mira aktual- 
mente e kurpanan intakto di al- 
gun santu. 


Banda di e nòmber nos ta 
agregá e aña den kua nan a 
muri. 


9. Santa Margarita di Ala- 
coque (1690) 

ARUBA 
STATIA/SABA/ST. MAARTEN 


ST. MAARTEN – Na St. 
Maarten i diferente isla den 
besindario ta sosodiendo 
un desaster natural, esaki 
debí na kambio di klima. 
Kilometernan largu di sar- 
gassum ta menasá e bida 
marino. Ekspertonan ta at- 
vertí, no solamente esaki 
lo bai pasa mas biá, pero e 
plaga ta bai bira tambe mas 
grandi e próksimo añanan. 
Caribisch Netwerk a 
publiká un artíkulo skirbí 
pa Kim Hendriksen, tokan- 
te e fenómeno natural aki. 
Un kantidat grandi di sar- 
gassum ta tapa e playanan 
i laman na Cul-de-Sac, un 
bahia na e parti franses di 
e isla. Ta deskribí e holó 
komo aire di laman i webu 
putrí. 
Un plaga ta di e grandi 
ei ku e ta di preokupashon, 
esaki nunka anterior St. 
Maarten a yega di ekspe- 
rensiá. I e espektativa pa 
e próksimo añanan ta hopi 
malu. 


Dañino 
E bahianan riba e isla ku 
ta tapá ku sargassum ta será 
te próksimo aviso. Esaki no 
tin solamente un impakto 
ekonómiko, pero tambe 
riba turismo, naturalesa i 
salubridat di hende. 
“Sargassum no sola- 
mente ta hasi daño no e 
ekosistema, pero e gasnan 
ku ta bini liber durante e 
proseso di putrimentu, ta 
duna molèster enorme di 


holó i ta dañino pa salu- 
bridat,” Tadzio Bervoets, 
direktor di e organisashon 
di naturalesa, Dutch Ca- 
ribbean Nature Alliance 
(DCNA), ta konta. Mo- 
mentu ku e sargassum yega 
kosta e ta kuminsá putri ka- 
minda e ta hala tur zürstòf 
for di laman. Tur e bida bou 
di awa dor di esaki ta ku- 
minsá muri. 
Por mira e resultado riba 
tur isla ku a yega di pasa 
den un plaga asina. Entre e 
sargassum ta topa ku piská 
morto. Tambe turtuga ta 
pega den e sargassum dor 
di kua nan ta muri. Riba 
diferente isla di Karibe a 
reportá esaki. Meskos ku 
na Kòrsou, Boneiru tambe 
konosé e doló. Na febrüari 
a hasi yamada na henter e 
komunidat pa bin yuda lim- 
pia. 
E bahia di e isla Pinel 
Island, kaminda normal- 
mente boto i turista ta bishi- 
tá, tambe ta yen. Dor di e 
plaga no por alkansá e isla. 


Sargassum 
Sargassum ta un lima di 
naturalesa ku ta krese mas 
aleu den Oséano Atlántiko. 
Tin diferente motibu di kon 
e kantidat di lima aki e úl- 
timo dies añanan a oumen- 
tá. Kapmentu di mondi den 
Amazona na Brasil i konta- 
gio ku ta bolbe bai laman. 
Tambe tin oumento di 
santu di Sahara ku ta bini 
direkshon di Karibe i Sur 


Amérika. E santu no sola- 
mente ta fértil pa mondi, 
pero tambe pa e tipo di lima 
aki. I finalmente, e kalenta- 
mentu mundial di laman. 
Te na òktober e sargas- 
sum ta kuminsá redusí. Tur 
kos huntu, esaki ta sòru pa 
oumento eksplosivo di sar- 
gassum. Ta spera ku den e 
tres lunanan ku ta bini mas 
sargassum lo yega kosta. 


Trabou grandi 
E limpiamentu di sar- 
gassum ta un trabou grandi. 
Mester di hopi forsa laboral 
pa saka e lima for di laman 
i transportá esaki. Loke e ta 
nifiká komo plaga, ya por 
ripará. Dor di e kantidat 
grandi di sargassum ku a 
yega kosta e biá aki, sola- 
mente ku forsa di man no ta 
bini kla. 
P’esei islanan den be- 


sindario a ofresé yudansa, 
Bervoets ta konta. “Asina 
e isla bisiña Guadeloupe 
a manda ekipo pisá pa por 
yuda na e proseso di limpi- 
amentu. Pero te ainda tòg lo 
dura tempu largu pa limpia 
e kantidat grandi di sargas- 
sum. 
Plaga ta bira grandi 
E imágen di kilometer- 
nan largu di sargassum den 
bahia i riba playa, hopi biá 
por ta okashoná dor di kam- 
bio di klima, ekspertonan ta 
atvertí. E kantidat di sar- 
gassuum ku ta yega kosta ta 
bira ketu bai mas grandi. 
Segun Bervoets, isla- 
nan mester tene kuenta ku 
esaki. E ta mira ku polítika 
riba e islanan ainda a pone 
poko atenshon. E islanan ta 
den krísis eksistensial, pero 
e hopi konsekuensianan di 
kambio di klima ainda no 


ta mustra di ta un prioridat 
serka polítika. 


Yuda otro 
Segun e direktor di 
DCNA, solamente huntu 
e islanan por atendé e pro- 
blema aki. 
E islanan ta muchu 
chikitu i tin medio finan- 
siero limitá disponibel pa 
lòs for di otro pa atendé ku 
e konsekuensia di kambio 
di klima. Banda di esei, e 
islanan mester risibí mas 
sosten riba nivel di Reino. 
Bervoets ta mira gus- 
tosamente ku den e region 
mester bini ku diskushon. 
E islanan di Reino seguida- 
mente huntu ku e otro islan- 
an karibense, mester atendé 
e problema aki riba nivel 
internashonal. 
E orígen di sargassum ta 
internashonal. 


Debí na kambio di klima 
Kilometernan di sargassum 

ORANJESTAD – Dja- 
domingo a tuma luga e 
coronacion di Miss Uni- 


verse Aruba cu a keda den 
persona di Kiara Arends. 
ondona pa su sernan keri, 


den Crystal Theater, Mi- 
nister di Cultura, Xiomara 
Maduro, tabata tin e honor 
pa por a bisti Kiara Arends 
e sjerp pa asina combirti'e 
oficialmente den Miss Uni- 
verse Aruba. 


Mester bisa cu Kiara no 
ta desconoci den e mundo 
di beyesa ya cu algun aña 
pasa e a sa di gana e titulo 
maximo y wordo corona 
como Miss Teen Aruba In- 
ternational 2017 y Virreina 


de las Americas 2018. 
Minister Maduro ta de- 
sea Kiara Arends tur clase 
di exito cu su preparacion 
pa Miss Universe y ta sigur 
cu e lo sa di ta un digno re- 
presentante di nos Pais. 


ORANJESTAD -- Si- 
man pasa Raad van Beroep 
a yega na un decision den 
varios caso di funciona- 
rionan di Cuerpo di Ad- 
uana. Esaki ta relaciona cu 
e compensacion cu nan ta 
bisa di tin derecho riba dje. 
Despues cu nan a perde e 
caso den prome instancia, 
den apelacion a haya rason. 
No 300, pero 700 florin di 
compensacion nan mester 
haya pa uzo di nan auto. 
Ta trata di un grupo di 
Duanero cu ta traha den e 
seccion di “vrijmaking” 
ambtenaar bij Departamen- 
to di Aduana (DAD). Des- 
de prome di februari, 2018 
DAD a cuminsa cu test un 
proceso di trabou adapta 
bou di e nomber “Postbus 
Vrijmaking”. 
Contrario 
cu 
prome, 
e funcionarionan ta haci 
uzo di nan propio auto pa 


nan trabou como vrijmak- 
ingsambtenaar. Relaciona 
cu esaki director di DAD a 
pidi Gobierno den un carta 
fecha 1 di februari, 2018 
pa duna tur funcionarionan 
di vrijmaking un compen- 
sacion mensual di 300 flo- 
rin. 
Den un carta di dia 28 di 
september, 2018, e director 
di Departamento di Recur- 
so Humano (DRH) a duna 
un conseho positivo riba e 
peticion. Unico cos cu nan 
a bisa tabata cu den caso 
cu DAD no tin suficiente 
informacion 
disponibel 
riba e cantidad averahe di 
kilometernan cori, pa pro- 
pone un compensacion pa 
auto. Esaki, nan a bisa, ta 
masha importante pasobra 
den comparacion cu e can- 
tidad di e funcionarionan di 
control na Departamento 
di Impuesto, aki ta trata di 


un grupo basta grandi cu ta 
traha na vrijmaking. A con- 
seha pa duna un suma di 
300 florin pa compensacion 
di uzo di auto. 
Den un decreto ministe- 
rial di dia 2 di october, 2019 
(cual nan a bay den obhec- 
cion riba dje), a duna nan 
compensacion categoria C 
di 300 florin, pa luna. Ora 
cu a bay Corte prome biaha 
contra esaki, a declara nan 
obheccion sin base. 
E funcionarionan no ta- 
batin un registro cada uno 
den uzo di nan auto pa 
trabou, pa cual no tabata 
mucho cla a base di kico 
nan ta kere cu nan merece 
un autotoelage categoria D 
di 700 florin. Na momento 
di fiha e suma di e com- 
pensacion, proponi door di 
Director di DAD y cu con- 
seho di DRH, Gobierno a 
base di eseynan a conclui 


cu e suma di 300 florin ta 
uno husto. 
E funcionarionan di nan 
banda a trece dilanti cu for 
di splicacion den ley di 


maneho di compensacion 
por conclui bon cla cu nan 
mester haya un compen- 
sacion di categoria D cu ta 
700 florin. 


Minister di Cultura presente na e coronacion 
Miss Universe Aruba 2022 


Duaneronan a gana caso pa compensacion 
di auto den apelacion 


ORANJESTAD -- Di- 
asabra polis di San Nicolas 
durante un control preven- 
tivo ta para un auto Nis- 
san Sentra na Pos Chiquito 
cu 3 persona aden pa con- 
trol. Durante e control po- 
lis a bin topa cu un arma 
di candela. Di biaha a bay 
na detencion di e 2 hende 
homber y 1 hende muher. E 
Nissan Sentra a ser confisca 
hunto cu e arma di candela. 
Esaki ta di dos arma cu ta 


ser confisca riba diasabra. 
E prome caso tabata den 
oranan di madruga na unda 
un polis den civil ta señala 
un homber cu arma di can- 
dela na altura di un snack 
truck na Playa. Ta asina cu 
central di polis ta manda 
diferente unidad di polis 
y na altura di rotonde Las 
Americas ta topa cu e per- 
sona y ta detene. Ta confis- 
ca un arma di candela como 
tambe dos auto. 


Dos arma y auto confisca 


riba un dia 

ORANJESTAD -- Den 
oranan di diasabra madruga 
RADAR a detecta un boto 
drentando na altura di Baby 
Beach. 
Den cuadro di bon coop- 
eracion y cu bon coordina- 
cion KPA y Kustwacht a 
logra intercepta e boto riba 
lama cu nomber di “Nues- 


tra Primera Vez”. 
Abordo tabatin 8 hende 
homber tur di nacionalidad 
Venezolano. 
Simultaniamente 
uni- 
dadnan di San Nicolas a 
bay blokia full e area di 
Baby Beach si dado caso 
un tripulante lo por a landa 
jega tera. 


E capitan a wordo de- 
teni y entrega na e recher- 
chenan di Unit mensenhan- 
del mensensmokkel cu lo 
sigui cu investigacion. 
E demas tripulantenan a 
wordo traslada pa Guarda 
nos Costa. E caso ta den 
pleno desaroyo y e inves- 
tigacion lo sigui su curso. 


ORANJESTAD -- Di- 
asabra mainta pa 10.45 
melding ta drenta via cen- 
tral di polis cu un boto cu 
nomber Teresa lo a haya 
problema cu motor. 
Mesora a sali cu e boto 
di polis maritimo y 4 miya 
zuid di Aruba a bin topa cu 
e boto cu nomber Teresa 
y matricula A-2551 cu 2 
tripulante abordo ta drief 


y a logra touw esaki trece 
Aruba. 
Pa Cuerpo Policial por 
resolve mas caso coop- 
eracion y informacion di 
pueblo di Aruba ta hopi 
importante pesey nos ta 
pidi si bo tin cualkier in- 
formacion yama nos tipli- 
jn: 11141 y si ta casonan di 
urgencia por yama Central 
di Polis na 100. 


ORANJESTAD -- Dia- 
bierna marduga pa banda di 
2’or a dirigi un patruya na 
e restaurante Deli Deli na 
Boegoeroei, pa un auto so- 
spechoso coriendo rond di 
e negoshi. Ora cu polisnan 
a yega na sitio nan a papia 
cu doño di e luga kende 
ta bisa cu mientras cu nan 
tabata trahando y cerca di 
cera e luga, nan a mira un 
auto Toyota Tercel berde 
coriendo rond di e luga den 
forma sospechoso y despu- 
es a mira cu e auto a para na 
otro banda di e negoshi. 
Nan no a sinti nan mes 
comodo cu e movecion aki 


y a pidi asistencia policial 
por si acaso cu esunnan den 
e auto lo kier a haci algo 
contra di e negoshi pero ora 
cu polisnan a yega eynan, 
ya e auto cu e hendenan den 
e auto a bandona e sitio. 
Polisnan a wordo in- 
forma cu e auto a core bay 
direccion noord y a dicidi 
di core y mira si lo alcans 
e auto aki y a bin topa cu 
e auto cu a resulta di ta un 
Honda Civic y a duna e 
chauffeur ordo pa para loke 
el a haci tambe. 
Den e auto tabatin tres 
homber y ora cu a informa 
e chauffeur kico nan a bay 


haci na e Deli Deli, esaki 
a splica polis cu nan taba- 
tin hamber y kier a cumpra 
algo di come na e luga pero 
a ripara cu esaki tabata ce- 
rando y a dicidi di busca un 
otro caminda pa come algo. 
Ora cu a controla docu- 
mentonan di auto y chauf- 
feur a bin resulta cu e 
persona aki no tabatin su ri- 
jbewijs cune loke a bin cose 
un multa y a informa cu e 
no por bay cu e auto y tin 
cu yama un otro hende cu 
tin rijbewijs pa bin busca e 
auto, loke el a bisa polisnan 
cu e lo haci tambe 


KRALENDIJK -- Polis- 
nan mester a bay na un cas 
na Tanki Leendert caminda 
lo tin un caso cu desconoci- 
nan a horta tubo di koper di 
e cas. Na e sitio ta papia cu 
habitante di e caso kende ta 
informa cu el a yega su cas 
un famia di dje cu ta biba 
ey banda, a bin informa 
cu el a topa c’un persona 
desconoci riba e tereno y 
ora cu a cende luz di Polis- 
nan cu varios control den 


fi n di siman e cas, e tipo a 
core limpi bay. 
Ora cu a bay controla 
kico e antisocial aki tabata 
haciendo, a bin resulta cu 
el a corta y horta casi 10 
meter di e tubo di koper 
cual tabata bay for di e cas 
pa e meter di awa di WEB. 
A 
controla 
den 
bisindario pero no a topa 
cu e tipo cu e tubo di ko- 
per aki. 


“Nuestra Primera Vez” a faya 
grupo cu kier a drenta illegal 


Tres homber sospechoso tabata 
tres homber cu hamber 


Polis Maritimo a bay yuda y rescata un 
boto den problema 


Den marduga ta 
horta tubo di koper 

ARUBA 
KÒRSOU 


W I L L E M S T A D - - 
Djaluna 
alrededor 
di 
06.19’or, sentral di polis 
a risibí informashon di un 
aksidente bastante grave ku 
a tuma lugá riba Weg naar 
Westpunt na altura di Kra- 
keel. Na yegada di e promé 
unidat, a bin topa ku e ve- 
híkulo ku a aksidentá kon- 
tra di un kantor di number. 
For di investigashon a 
sali na kla ku shofùr di e 


vehíkulo aki tabata kore 
riba Weg naar Westpunt di- 
rekshon di Barber. Pa mo- 
tibunan te ainda deskonosí, 
shofùr di e vehíkulo aki a 
pèrdè kontrol riba su stür- 
wil i kore den skual. 
A konsekuensia di esaki, 
e outo a bai dal kontra di un 
kantor di number. Den e ve- 
híkulo tabata tin dos hòm- 
ber, un shofùr i un pasahero 
sintá patras. 


E víktima sintá patras, 
ya no tabata duna señal 
bida. 
Dòkter di polis a kon- 
statá morto di e hòmber 
víktima Jureldrick Ortela 
di 16 aña nasé na Kòrsou 
na e sitio ariba menshoná 
debí na múltiple herida na 
kabes, miéntras e shofùr a 
wòrdu transportá ku urgen- 
sia dor ambulans pa sala di 
emergensia di C.M.C. 


WILLEMSTAD-- Den 
oranan di anochi di djasa- 
bra 30 di yüli ultimo, perso- 
nanan ku tabata okupando 
nan mes ku e búskeda di e 
turista Hulandes den mondi 
di Jeremi, a sinti un holó 
fuerte i desagradabel. 
Debí ku e área ei ta- 
bata bastante sukú kaba, 
a opta pa para e búskeda i 
kontinuá e dia siguiente. 
Djadumingu 31 di yüli den 
oranan di mainta, a sigui 
buska den e área for di unda 
e holó tabata bini. 
Einan a bin topa un 
kurpa sin bida, ku despues 
a resultá di ta di e hòmber 
Daniel Dresden nase 13 
di aprel 1977 na Hulanda, 
kende for di djamars último 
tabata registrá komo pèrdí. 


E kurpa aki ya tabata den 
un estado bastante avansá 
di deskomposishon. 
E tim di Reshèrshi Fo- 
rensiko a hasi nan investi- 
gashon na e sitio, miéntras 
ku dòkter di polis tambe 
tabata presente. For di in- 
vestigashon a sali na kla 
ku no tabatin krímen den e 
kaso aki. 
Durante di e operashon 
aki a partisipá un kantidat 
grandi di boluntario ku no 
solamente tabata enkargá 
ku e búskeda, pero tambe di 
yudansa i sosten na e famia 
ku tabatin gran nesesidat di 
esaki. 
Kuerpo Polisial ta gradi- 
sí tur ku a duna un man di 
dia i anochi sin ningun in- 
teres a kambio. 


WILLEMSTAD-- Sen- 
tral di polis riba djadum- 
ingu a risibí informashon 
ku tabatin un tiramentu ku 
a tuma lugá na vèlt di Mui- 
zenberg i ku tin un persona 
heridá. Na yegada di e uni- 
dat polisial, a komprondé 
ku ya kaba e víktima a keda 
transportá den un outo par- 
tikular pa sala di emergen- 
sia di C.M.C. 
E víktima a sufri un he- 


rida na altura di su kustia. 
Kontinuando ku e investi- 
gashon, un unidat a señalá e 
outo den kua e sospechoso- 
nan tabata i a kuminsá un 
persekushon. 
Den Bermudaweg polis 
a logra para e vehíkulo aki i 
a detené kuater hòmber. 
Ta trata di e hòmbernan 
A.V. di 26 aña di edat, J.M. 
di 27 aña di edat, E.P. di 
31 aña di edat i A.V.C. di 


28 aña di edat, tur nase na 
Venezuela. 
Tambe polis a bin topa 
den e outo un revòlver 
kargá ku 6 bala skèrpi mas 
12 bala skèrpi i un kanti- 
dat limitá di mariwana, ku 
a keda konfiská. 
A presentá e kuarteto di- 
lanti di un fiskal ouksiliar 
ku a ordená nan enkarse- 
lamentu pendiente di mas 
investigashon. 


WILLEMSTAD.- 
Sin- 
dikato PWFC tin un direk- 
tiva nobo i tambe shop- 
stewardnan ku a huramentá 
den fin di siman. Durante 
un seremonia simpel pero 
signifikante e sindikato a 
huramentá tantu e presi- 
dente nobo den persona di 
sr. Angelo Meyer komo de- 
mas dirigentenan ku lo sirbi 
interes di miembronan den 
e diferente kompanianan. 
Na e okashon aki e presi- 
dente reeligí den persona di 
sr. Meyer a trese dilanti e.o. 
ku e sindikato aki a lantá 
na 1954, un luna despues 
dje fin di era kolonial. El 
a hasi menshon i honra es- 
nan ku tabatin e batuta di 
presidensia den pasado i a 
gradisí miembronan ku a 
depositá nan konfiansa den 
su persona, kual ta pone ku 


e lo bai okupá e puesto pa 
kuater aña mas i asina tota- 
lisá 17. 
Segun Meyer, atrabes di 
tempu PWFC a diversifiká 
den diferente manera. Ántes 
e sindikato tabata represen- 
tá únikamente trahadónan 
den e sektor petrolero, pero 
aktualmente PWFC tin re- 
presentashon den diferente 
sektor, i p’esei tambe e sin- 
dikato tin di trese adapta- 
shon den su statutonan. 
Otro 
diversifikashon 
ku PWFC a introdusí ta 
ku ántes no tabatin hende 
muhé den direktiva, ku 
tempunan despues hende 
muhénan a kuminsá drenta 
PWFC. Anto mayoria biaha 
e sekso femenino a okupá 
funshonnan den direktiva 
diario. Tambe e organ- 
isashon aki ta kumpliendo 


ku reglamentonan di ILO, 
kual ta bisa ku mester tin 
mas partisipashon di hende 
muhé. 


Logronan 
Mas aleu ser. Meyer a 
hasi menshon di un lista di 


logronan ku e sindikato ta- 
batin den pasado. Entre otro 
a base di e negosiashonnan 
ku Shell, e kontrato kolek- 
tivo aki a bira unu modelo 
pa otro sektornan. 
PWFC a sostené lan- 
tamentu di diferente fun- 
dashon i sindikato i kosnan 
positivo pa miembronan 
manera 
p.e. 
Fundashon 
Famia Planiá, ku e meta pa 
konsientisá hendenan riba 
tereno di seksualidat i tam- 


be pa kuida nan kurpa. 
Mas aleu PWFC a lanta 
CFW i CADMU. 
Durante 
añanan 
70 
PWFC tabata ko-fundadó i 
akshonista di BDC, tabata 
na kuna di lantamentu di 
FEFFIK. Durante añanan 
80 i 90 PWFC tabata instru- 
mental pa ku e lei di sesan- 
tia, mantenementu di re- 
fineria habrí i tabatin un ròl 
importante den binimentu 
di PDVSA. 


Aksidente di tráfiko ku morto 


Kurpa sin bida di turista 
Hulandes lokalisá 


Awendia no ta sektor petrolero so PWFC ta representá 
PWFC tabatin logronan grandi durante 
su añanan 


Tiramentu ku herido i detenshon 

ARUBA 
DEPORTE 


KRALENDIJK--SV 
Vespo djadumingu último 
den partido futbòl elimina- 
torio den Stadion Antonio 
Trenidad na Rincon, a gana 
di SV Juventus 2-1 i asina 
tambe eliminá SV Juventus 
di Bonaire Day Cup 2022. 
Djadumingu último dia 
31 di yüli 2022, tabatin e 
di 5 partido di Bonaire Day 
Cup a bai entre SV Juven- 
tus i SV Vespo 
Tabata un partido ku 3 
gol. E ekiponan aki a topa 
otro den kampionato regu- 


lar i SV Vespo a golia SV 
Juventus, kontrali na loke 
tabata e kaso ku e partido 
aki. Den promé mitar di e 
partido, SV Vespo na di 10 
minüt di e partido, ta bai di- 
lanti 1-0 ku gol Christopher 
“Papa” Isenia. 
Na di 36 minüt di e par- 
tido Hendrickson Koeks ta 
amplia bentaha di SV Ve- 
spo na 2-0, skor tambe ku e 
partido a parti na dos kuné 
pa sosiegu. 
E di dos mitar e partido 
pa mayoria parti di e parti- 


KRALENDIJK--Pa loke 
ta e partidonan di futbòl 
bálido pa e torneo Bonaire 
Day Cup, despues di e par- 
tido djadumingu último ku 
e partido entre e ekiponan 
SV Vespo i SV Juventus, 
partido ku SV Vespo a gana 
ku skor di 2-1, e torneo ta 
sigui mañan djárason 3 di 
ougùstùs 8or anochi den 
Stadion Antonio Trenidad, 
ora ku e ekiponan Arriba 
Perú i SV Estrellas enfrentá 
otro. 
Despues di e partido aki, 
djabièrnè awó 5 ougùstùs 


2022, ta enfrentá otro e 
ekiponan SV Vespo i SV 
Young Boys. 
E ganador di e partido 
aki entre SV Vespo i SV 
Young Boys, djadumingu 
7 ougùstùs 2022 ta enfrentá 
SV Real Rincon. 
Esakinan e partidonan 
ku fala ainda di Bonaire 
Day Cup. Nos ta deseá e 
ekiponan tur klase di éksito 
den e partidonan ku falta 
ainda di e eliminatorio pa 
yega na e ganador di Bo- 
naire Day Cup. 
Éksito.. 


KRALENDIJK--Buèlta 
Seis kampionato 2022 di 
futbòl di nos isla, ta ku- 
minsá otro siman djabièrnè 
12 di ougùstùs 8'or anochi 
den Stadion Antonio Treni- 
dad na Rincon, ora ku e dos 
ekiponan di Antriòl ku ta 
SV Vitesse di Antriòl Pa- 
bou enfrentá SV Uruguay 
di Antriòl Pariba. 
E partido aki ta primintí 
di bira sigur un tremendo 
partido ku e dos ekiponan 
aki di bario buskando e 3 
puntonan foi dje partido pa 
tuma distansia. 


Despues di e partido 
aki, Buèlta Seis ta sigui 
djadumingu 14 di ougùstùs 
2022 pa 7or anochi den Sta- 
dion Antonio Trenidad na 
Rincon, ora ku e ekiponan 
SV Atl. Flamingo di Niki- 
boko i e kampionnan di SV 
Real Rincon enfrentá otro. 
Despues nos lo bini ku e 
partidonan ku ta sigui di e 
buèlta di seis. 
Éksito na e ekiponan den 
e partidonan di Buèlta Seis 
kampionato 2022 di futbòl 
di nos isla. 


do, SV Vespo tabata dilanti 
2-0. 
Na di 90 minüt SV Ju- 
ventus ta haña pinalti i 
Raniger Goeloe ta hinka e 
úniko gol di SV Juventus 
pa kòrta bentaha na 2-1, 
skor tambe ku e partido a 
fi nalisá kuné den viktoria 
di 2-1 pa SV Vespo. 
Ku esaki SV Juventus 
a keda eliminá di Bonaire 
Day Cup 2022. 
Rèfri ku a dirigí e par- 
tido aki ta Geoffrey Angela 
huntu ku su asistentenan. 


Arriba Perú i SV Estrellas 
mañan anochi 


Buèlta Seis ta kuminsá 
12 ougùstùs 2022 


Un total di 64 fanátiko 
a paga pa mira e partido, 
loke ta bon pa 34 adulto, 17 
mucha i 13 fanátiko riba 60 


aña, 
Riba potrètnan e rèfri- 
nan, ekiponan i outornan di 
e golnan di e partido. 


SV Vespo a eliminá SV Juventus 2-1 

Megges, tambe bon konosí pa Makwik di Sabana, bario 
kaminda nos a lanta. Ta Yames a saka e nòmber di 
Makwik, ku promé tabata makuaka. Dia nos a topa, e 
tabatin algun dia ku el a hasi kos serio manera ta bisa. 
Sí el a kasa. Ta mi ruman di bario e ta i ﬂ èt bisá, el a sor- 
prendé mi i sigur hopi hende mas. Pero mihó sorprendé 
hende ku kos bon i no otro kos. El a kasa ku un bunita 
mucha muhé di Antriol, Sharetty ‘Asha’ Soliana, awor 
Asha Janga, mas ku klaro. 
Deseo di nos tur di bario ta pa nan ta semper huntu. Pa- 
senshi ku otro, sinembargo Dios ku ta amor, na promé 
lugá. Sigur si e dama tene kuenta ku e reglanan di Saba- 
nero, tur kos ta kana bon. Mi konosé i ta hopi konvensí 
ku e ta un bon persona pa nos a aseptá drenta e famia 
di bario. Un hende masha amabel. Anyway, nos a kòm- 
bersá un ratu mi a bis’e pabien kuida kurpa, bai trankil. 
Nos tabata den sentro di e bario kaminda 40 aña pasá 
nos tabata kore bai bin pata bou, lomba sunú. Si asina 
nos a lanta den e bario ku nos a stima mashá. Makwik 
su mama i tata ta hendenan masha gustá di bario, sem- 
per tin hende na nan kas, pa un bishita, kaminda nos tur 
tabata reuní ku frekuensia. 


NOS A TOPA 


KRALENDIJK – “Nos 
tur ta mira ku Boneiru a 
krese rápido den último 
añanan, pero mi ta mira 
tambe ku no ta tur biá nos 
hendenan mes ta benefi siá 
di esei. Manera e plan di 
Sunset Beach Hotel ta awor 
aki, ta un kompleho di apar- 
tamentu grandi lo a traha 
riba un tereno chikitu. Loke 
nos a mira den e pintura, e 
kambernan ta hopi chikitu, 


na nivel di 2 pa 3 strea,” 
segun diputado Hennyson 
Thielman. 
Diputado Thilemna ta 
splika ku e kantidat di sitio 
di parker ta tiki pa akomodá 
tur hende i lo krea un situ- 
ashon di tráfi ko bruá. Asina 
tin basta punto mas ku no 
ta kuadra ku e direkshon ku 
kier hiba desaroyo i asina 
sòru pa e salario pa nos 
hendenan por subi. 


Ku e desishon pa nenga 
e plan manera e ta awor 
aki, Boneiru ta kuminsá 
mustra ku no ta aseptá tur 
tipo di desaroyo mas ku no 
ta benefi siá nos komunidat. 
Ainda tin mas kos pa me- 
horá pa guia e desaroyo, 
pero stap pa stap nos ta 
mustra ku nos isla sa kiko 
su balor ta i kiko nos ta para 
pe, segun e diputado. 


Ku no ta beneﬁ siá komunidat 
No ta aseptá tipo di desaroyo mas 


